Diari Oficial de la Generalitat Valenciana


Sumari del DOGV 1040, del 10-04-1989 (1989/813560)

DECRET 49/1989, de 4, del Consell de la Generalitat Valenciana, pel qual es declara d'utilitat pública i execució urgent la concentració parcel.lària de la zona <<Aigua Molls>> de Puebla Tornesa (Castelló).
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/04/04/49/dof/vci/html**

### Dades del document

Número de DOGV
:   1040

Data del DOGV
:   10-04-1989

Secció del DOGV
:   DISPOSICIONS GENERALS

Número del document
:   1989/813560


Data del document
:   04-04-1989

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 49/1989, de 4 d'abril, del Consell de la Generalitat Valenciana, pel qual es declara d'utilitat pública i execució urgent la concentració parcel.lária de la zona "Aigua Moll" de Puebla Tornesa (Castelló).  
La necessitat de dur a terme una reestructuració de la propietat simultàniament a les obres de regadiu, xarxa de camins i sanejament, i la constitució d'una agrupació per al cultiu en comú de les terres de la zona «Aigua Molls» del terme municipal de Puebla Tornesa (Castelló), posada de manifest pels agricultors d'aquesta en la sol·licitud adreçada a la Conselleria d?agricultura i Pesca el 28 d'octubre de 1988, ha motivat que els Serveis de la Direcció General de Desenvolupament Agrari, de la Conselleria d?agricultura i Pesca, realitzen un estudi sobre les circumstàncies i les possibilitats tècniques que concorren a la zona susdita, del qual es dedueix la conveniència de dur a terme la concentració parcel·lària per raó d'utilitat pública.  
En atenció d'aquests motius, a proposta de la Conselleria d'Agricultura i Pesca, formulada d'acord amb el que estableix la Llei de Reforma i Desenvolupament Agrari de 12 de gener de 1973, i després de la deliberació del Consell de la Generalitat Valenciana en la sessió del dia 4 d'abril de 1989,  
DECRETE:  
Article primer  
Es declara d'utilitat pública i execució urgent la concentració parcel·lària de la zona «Aigua Molls» del terme municipal de Puebla Tornesa (Castelló).  
Article segon  
El perímetre d'aquesta zona el formen, en principi, els paratges pertanyents al terme municipal de Puebla Tornesa denominats «Aigua Molls», delimitats així:  
Nord: riu Aigua Molls fins que arriba a la carretera veïnal 800 de Puebla Tornesa a Albocácer.  
Est: riu Aigua Molls.  
Sud: barranc de la Rambleta.  
Oest: des del creuament del riu Aigua Molls amb la carretera veïnal 800 segueix per aquesta en direcció a Puebla Tornesa, continua pel camí dels Romans i segueix per l'Assagador del Camí del Codó fins que arriba a la Rambleta.  
Aquest perímetre quedarà definitivament modificat, d'acord amb el que preveu l'article 172 de la Llei de Reforma i Desenvolupament Agrari de 12 de gener de 1973.  
DISPOSICIONS FINALS  
Primera  
Es faculta la Conselleria d?agricultura i Pesca per a dictar les disposicions complementàries que regiran l?execució del que disposa aquest Decret.  
Segona  
Aquest Decret començarà a vigir el dia de la publicació al Diari Oficial de la Generalitat Valenciana.  
Valencia, 4 d'abril de 1989.  
El President de la Generalitat,   
JOAN LERMA I BLASCO  
El Conseller d?agricultura i Pesca,   
LUIS FONT DE MORA MONTESINOS


Còpia Permalink ELI